62022CO0426_INF
Определение на Съда (шести състав) от 20 юни 2023 г. —SOLE-MiZo/Nemzeti Adó- és Vámhivatal Fellebbviteli Igazgatósága
(Дело C‑426/22) (
1
)
„Преюдициално запитване — Обща система на данъка върху добавената стойност — Директива 2006/112/ЕО — Член 183 — Принципи на ефективност и на данъчна неутралност — Приспадане на данъка, платен за получена доставка — Възстановяване на надвзетия данък — Изчисляване на лихвите, дължими поради невъзможност да се ползва подлежащият на приспадане надвзет ДДС, удържан в нарушение на правото на Съюза — Обезценяване на парите“
Хармонизация на данъчните законодателства — Обща система на данъка върху добавената стойност — Приспадане на данъка, платен за получена доставка — Ред и условия за упражняване на правото на приспадане — Възстановяване на надвзетия данък — Принципи на ефективност и на данъчна неутралност — Изчисляване на лихвите, дължими поради невъзможност да се ползва подлежащият на приспадане надвзет ДДС, удържан в нарушение на правото на Съюза — Липса на компенсация за обезценяването на парите, която лишава данъчнозадълженото лице от подходящо обезщетение — Недопустимост
(член 183 от Директива 2006/112 на Съвета)
(вж. т. 37—49 и 54, както и диспозитива)
Диспозитив
Член 183 от Директива 2006/112/ЕО на Съвета от 28 ноември 2006 година относно общата система на данъка върху добавената стойност, както и принципите на ефективност и на данъчна неутралност
трябва да се тълкуват в смисъл, че
не допускат практика на държава членка, състояща се в изчисляването на лихвите върху подлежащия на приспадане надвзет данък върху добавената стойност (ДДС), задържан от тази държава членка след изтичането на разумен срок в нарушение на правото на Съюза, като се начислява лихва, съответстваща на основния лихвен процент на националната централна банка, увеличен с два процентни пункта, когато лихвите върху съответния надвзет ДДС се начисляват за период между датата на крайния срок за подаване на декларация за даден месец и крайния срок за подаване на декларацията за следващия месец, без начисляване на никаква лихва, която да компенсира на данъчнозадълженото лице предизвиканото от времето обезценяване на парите, настъпило след този период и продължаващо до дата, която, от една страна, е последваща спрямо произнасянето на решението на Съда за констатиране на това нарушение на правото на Съюза, и от друга страна, е предшестваща спрямо ефективното плащане на лихвите върху посочения надвзет ДДС, когато тази практика е от естество да лиши данъчнозадълженото лице от адекватно обезщетение за причинените загуби от невъзможността да се ползват въпросните суми и да не компенсира икономическата тежест на недължимо задържаните суми по данъка.
(
1
)	ОВ C 340, 5.9.2022 г.